Kleiduifskiet op U'hage | News24
Kleiduifskiet op U'hage
Kleiduifskiet is 'n sportgogga wat as hy bytplek kry, jou snellervinger behoorlik laat jeuk.
Op Uitenhage het 'n paar Springbok klei-duifskuts en entoesiaste van dié sport die Oasis Outdoor Adventure andamp; Clay Target Club gestig.
"Die lekkerste van dié sport is daardie gevoel as jy die skeloranje kleiduif tref en die ding sien poeier," sê Marohessa du Preez van die Oasis Outdoor Adventure andamp; Clay Target Club.
Daar is verskillende dissiplines in klei-duifskiet, van maklik tot moeilik, dit hang af wat die skuts verkies.
"Die dissiplines verskil hoofsaaklik in die hoek waarteen die klei vlieg, die trajek en boog. In van die dissiplines trek die kleiduif van die kant af voor jou uit, in ander kom dit uit alle rigtings."
Marohessa sê die klub het gewere beskikbaar vir mense wat wil kyk of die sport regtig iets is wat hulle wil beoefen. So, as jy wil ervaar hoe dit voel wanneer daar geskree word "pull" en 'n masjien slinger 'n kleiduif die lug in en jy moet mik en skiet, is dié klub net die plek om 'n draai by te gaan maak.
)Vir meer inligting bel Ettienne du Preez by 083 628 4004, Marohessa du Preez 083 627 3075 of Clifford Bartman 082 417 8128